Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1006

2. A program a pedagógia célokból lebontva határozza meg a feladatokat, témaköröket, technikákat. – A közvetítendő ismeretek kiválasztása, életkorhoz, és az adott évfolyam pedagógia céljaihoz igazodik, összességében azonban tartalmazza az ember és társadalom (NAT követelmények) műveltségi terület követelményeit a történelem kivételével. – A kerettanterv tananyag-szelekcióját az évekre, problémákra bontott pedagógia célok vezérlik. A teljes – négyéves anyag – együttesen, a részletekből kívánja felépíteni, a célokban általánosan megfogalmazott értékeket, normákat, világképet. – A tananyag közvetlenül nem igazodik meghatározott tudományágak tematikájához, hanem a diákok szocializációs szükségleteiből kiindulva sokféle elemből építkezik. Tartalmi értelemben az ún. társadalomismereti (embertan, társadalomi-, gazdasági-, jogi- és állampolgári ismeretek) tematika a meghatározó.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes